**Вазифанома**

**Номи вазифа:** Мутахассис (муассиса/ширкат ва ё филмбардори фардӣ), ки сенария/филмномаро оиди дастовардҳои лоиҳа таҳия намуда ба навор мегиранд.

**Номи лоиҳа:** Баланд бардоштани сатҳи зиндагӣ ва таъмини амнияти озуқаворӣ таввасути идоракунии устувори захираҳои табиӣ дар водии Зарафшон

**Намуди хизматрасонӣ:** Шартномаи хизматӣ

**Мӯҳлати иҷрои кор:** 3 моҳ.

**Макон:** Душанбе бо сафари бардавом ба ноҳияҳои Айни ва Куҳистони Мастчохи водии Зарафшон

**Мӯҳлати охирон барои** 6 апрел, 2020

**пешниҳоди ҳуҷҷат:**

1. **Замина**

Фонди Тоҷикистонии Оғохон фаъолияти худро дар Тоҷикистон аз соли 1993 оғоз намуда ва феълан дар ҳамаи минтақаҳои Тоҷикистон дар соҳаҳои Тандурусӣ, Моариф, Рушди Деҳот ва Ҷомеаи Шаҳрвандӣ фаъолият мекунад. Фонди Тоҷикистонии Оғохон бо маблағгузории Иттиҳоди Аврупо дар доираи лоиҳаи Баланд бардоштани сатҳи зиндагӣ ва таъмини амнияти озуқаворӣ тавассути идоракунии захираҳои табии, ки дар водии Зарафшон фаъолият намуда, онро дар ҳамкории зич бо шарикони эътилофи (консортсиюм) - ACTED, БҶИИМК, Сароб ва САМР Куҳистон амалӣ менамояд.

Ҳадафҳои лоиҳа чунинанд: 1. Коҳиш додани сатҳи камбизоатӣ тавассути беҳдошти вазъи зиндагии сокинони деҳот 2. Мусоидат кардан дар таъмини амнияти озуқаворӣ тавассути мавҷуд будани ғизо ва дастрасӣ ба он дар Куҳистони Мастчоҳ ва як қисми ноҳияи Айнии водии Зарафшон.

Чор натиҷаи мунтазира:

***Н1-*** *Истифодаи устувори такрории биомасса ва назорати фарсоиш тавассути идоракунии об ва захираҳои табиӣ****Н2-*** *Дастрасӣ ба оби тозаи ошомиданӣ ва беҳдошта вазъи санитарӣ*

***Н3****- Дастрасӣ ба энергия (қувваи барқ) тавассути қабули технологияҳои каммасраф ва энергияи барқароршаванда*

***Н4*** *– Пешбурди агротехнологияи мувофиқ ба иқлим ва ҳамгироии он ба таҷрибаҳои кишоварзӣ*

Фонди Тоҷикистонии Оғохон тасмим гирифтаст, ки оиди натиҷаҳо, таҷрибаҳои хуб ва қиссаҳои бомувафақияти ин лоиҳа филми кутоҳеро омода намояд. Барои анҷом додани ин кор мутахассис дар асоси шартномаи хизматӣ ба кор ҷалб карда мешавад.

1. **Мақсади асосӣ:**

**Таҳияи филми кӯтоҳмуддати омӯзишӣ дар бораи:**

а) Идоракунии захираҳои табиӣ: беҳтар намудани вазъи чарогоҳҳо, барқарорсозии ҷангалҳо (бунёди ниҳолхонаҳо, шинондани фаъолонаи ҷангал, ҳифзи ҷангалҳо тавассути барқароркунии табиӣ), пешгирии эрозияи заминҳои кишоварзӣ (аз роҳи био-муҳандисӣ, зинакунонӣ), идоракунии офатҳои табиӣ

б) Ҳамоҳангсозӣ ва ҳамкорӣ бо сохторҳои давлатӣ (ММИҲД ва ҷамоатҳо) дар иҷроиши фаъолиятҳои лоиҳа

в) Идоракунии захираҳои обӣ: сохтмони хатҳои оби нушокӣ ва шабакаҳои обёрӣ, нақши хоҷагиҳои об ва кумитаҳои истифодабарандагони об

г) беҳдошт: сохтмони ҳоҷатхонаҳои ҷамъиятӣ ва хусусӣ, идоракунии партовҳои сатҳи мактабӣ, маъракаҳои огоҳикуни дар бораи тарзи ҳаёти солим (волонтёрҳо, намоишҳои театрӣ)

д) ҷорӣ намудани технологияҳои гармидиҳӣ ва манбаъҳои барқароршавандаи энергия; фаъолияти устоҳо дар истеҳсол ва фурӯши маҳсулоти сарфаи неру (оташдонҳои металлӣ ва оташдонҳои тобистона, тирезаҳои дуқабата, дарҳо, шифтҳо, фаршҳо)

е) дастрасӣ ба хизматрасониҳои байторӣ/домпизишкӣ, беҳбудии базаи чорводорӣ

ж) Беҳтар намудани имконоти гурӯҳҳои истеҳсолӣ ва технологӣ, дастгирии фермерон бо техникаи кишоварзии хурду калон, бунёди ниҳолхонаҳо, таъмини картошкаи тухмӣ, бунёди боғҳои интенсивӣ, татбиқ ва паҳн кардани технологияҳои пешқадами кишоварзӣ; татбиқи раванди ин амалҳо ва технологияҳо бо мақсади баланд бардоштани сатҳи зиндагии аҳолии деҳот ва устувории экологӣ дар минтақаи дарёи Зарафшон.

Бо назардошти маълумоти дар боло зикргардида, филм бояд то 30 дақиқа давом кунад.

Мутахассис (муассиса ва ё мутахассисони инфиродӣ) сенарияҳоро таҳия мекунад ва ба ин кор тавассути созишномаи хидматӣ ҷалб карда мешавад.

1. **Вазифаҳои мушаххас:**

Мутахассис барои омода намудани филм дар асоси натиҷаҳои ин лоиҳа ба кор ҷалб шуда таи роҳнамоии роҳбари лоиҳа вазифаҳои зеринро иҷро менамояд.

* Гирифтани маълумоти пурра ва вазифаҳои техникро аз Идораи Фонди Оғохон дар ноҳияи Айни.
* Таҳияи сенария бо нақшаи корӣ ва пешниҳоди он ба Фонди Оғохон дар ноҳияи Айни барои тасдиқ;
* Дар асоси сенария ва нақшаи кории мувофиқашуда, ба минтақаи лоиҳа рафта, сюжетҳои филмро ба навор гирифтан ва инчуни ҷамъоварии маълумот мувофиқи видеоҳои гирифташуда оид ба мусоҳиба бо баҳрабардорон, натиҷаҳо, таҷрибаи беҳтарин ва ғайра) мутобиқи мушаххасоти техникии гирифташуда.
* Таҳияи версияи сигнали филм, гирифтани тавзеҳот, ҳамоҳангсозӣ бо гурӯҳи лоиҳа ва Фонди Оғохон
* Такмили филм бо назардошти тавзеҳ.
* Сабти ниҳоии филм ва интиқоли он ба Фонди Оғохон
* Муаррифии (презентатсияи) филм барои Фонди Оғохон дар ноҳияи Айнӣ ва шаҳри Душанбе

1. **Ихтисос ва таҷриба**

**Маълумот:** Маълумоти олӣ дар соҳаи рӯзноманигорӣ дошта бошад;

**Таҷрибаи корӣ:** На камтар аз 5 соли таҷрибаи корӣ дар самти омода намудани филмҳо, маводҳои иртиботи ва интишорӣ оиди натиҷаи лоиҳаҳои рушд бо таваҷҷуҳ ба идоракунии ҳамҷояи ҳавзаи об, кишоварзӣ ва идоракунии захираҳои табии, паст кардани таъсири офатҳои табиӣ, об, санитария ва гигиена дошта бошад. Доштани маълумот оиди навоҳии минтақаи Зарафшон ва таҷрибаи кори дар ин водӣ муфид мебошад.

**Маҳоратҳои техникӣ:** Доштанимаҳоратҳои мустаҳкамисӯҳбат бо мардум ва дастрас намудани маълумоти лозимӣ, омодасозии филм, маводи хаттӣ, суратгирӣ, кор бо технологияи итилоотӣ заруранд.

**Маҳоратҳои шахсӣ:**

* Дороимаҳоратҳо ва қобилиятҳои мустаҳками муоширати байни шахси, пеш-фаъол, ӯҳдабаро, ташаббускор, сафари мӯҳлатнок ба макони амалисозии лоиҳа бошад.
* Таҳсилоти касбӣ дар таҳияи филмҳои таълимӣ;
* Қобилият ва таҷриба дар таҳия ва омодасозии филмҳо, клипҳо, роликҳо ва таблиғот;
* Ҳадди аққал аз 3-5 сол дорои таҷрибаи корӣ дар таҳия ва сабти филмҳо, бахусус дар самти рушди институтсионалии ташкилотҳои ҷомеасос;
* Таҷрибаи амалии таҳия кардани дастурҳо, буклетҳо ва маводи омузишӣ.

1. **Малакаи забонӣ:**

* Донистани забони давлатӣ, хусусан навиштан, хондан ва шифои ҳатмист.

**Қоидаҳои супоридани ҳуҷҷатҳо:**

Нафарҳое, ки хоҳиши иштирок кардан доранд метавонанд ҳуҷҷатҳои худро дар лифофа (мактуби таваҷҷуҳ, нақшаи корӣ, буҷа, шарҳи ҳол, намунаи маводҳои ҳаммонанд дар гузашта таҳияшуда) ба суроғаи: ш. Душанбе, хиёбони Рӯдакӣ, бино 137, Тоҷикматлубот, ошёнаи 4, (procurement.tj@akdn.org) ноҳияи Айни, хиёбони Рӯдакӣ, бино 30/1, ошёнаи 1, ба Зоиров Олим (email olim.zoirov@akdn.org) ирсол намоянд. Баргузории озмун оиди кушодани лифофаҳо рӯзи 7 апрел соли 2020 соати 10:00 баргузор мегардад.